- Mange forældre har en tro på, at når skolen har produceret et højt karaktergennemsnit, så har de også gode lærere. Og forældrene har selvfølgelig ambitioner på deres børns vegne. De vil gerne give dem de bedste muligheder. Man kan sige, at børnene er blevet et projekt, der skal genenmføres med højst mulighed for succes senere i livet, siger Peter N. Allerup, der er professor i teoretisk statistik på Aarhus Universitet og har forsket i karaktergivning, til eb.dk. Det er folkeskolen Stolpedalsskolen i Aalborg, der er øverst på Undervisningsministeriets liste over folkeskolers karaktergennemsnit. Førstepladsen smitter af på ansøgningerne til skolen. - Vi kan uden tvivl mærke, at forældrene går op i de høje karakterer. Vi har en stor søgning af børn uden for skoledistriktet, og det skyldes nok vores høje faglighed og gode renomme, siger leder Vibeke Verwohlt til eb.dk. Stolpedalsskolen i Aalborg har en gennemsnitskarakter på 8,6.

Opsummering:
Valg af skole er sjældent tilfældigt. Skolernes karaktergennemsnit betyder meget for, hvilken skole forældrene vælger for deres børn. Det udtaler ekspert til eb.dk.